Christopher Boyadji. Christopher Boyadji ("talaffuzi: Kristofer Boyadji;" 1990-yil 15-iyulda tugʻilgan) — juftlikda konkida uchish boʻyicha musobaqalarda qatnashgan britaniyalik figurali uchuvchi. Sobiq sherigi Zoe Jones bilan birga toʻrt karra Britaniyaning milliy chempioni (2017-2020) boʻlgan. Ikkinchi sobiq sherigi Amani Fancy bilan esa ikki karra mamlakat chempionligini (2014, 2016) qoʻlga kiritgan. Faoliyati. Christopher Boyadji 2013-yilning bahorida Fancy bilan juftlikda konkida uchish boʻyicha musobaqalarda qatnasha boshlagan. 2013-yilning noyabrida bu juftlik amaldagi chempionlar Stacey Kemp / David King juftligifan oldin Britaniyaning milliy chempionligini qoʻlga kiritgan. Fancy / Boyadji juftligi 2014-yil Budapesht (Vengriya)da boʻlib oʻtgan Yevropa chempionatida 15-oʻrinni, 2014-yilda Yaponiyaning Saitama shahrida boʻlib oʻtgan Jahon chempionatida 18-oʻrinni egallagan. Fancyning 2014-yil noyabr oyida qilingan operatsiyadan soʻng juftlik 2015-yilgi Britaniya chempionatida ishtirok eta olmadilar. Ular Stokgolmda boʻlib oʻtgan 2015-yilgi Yevropa chempionatiga yuborildi va u yerda juftlik 12-oʻrindan joy oldi. Bu juftlik 2015-yili Shanxayda boʻlib oʻtgan Jahon chempionatida 16-oʻrinni egallagan edi. Fancy / Boyadji juftligi 2015 Tallinn Trophy musobaqasida ishtirok etib, bronza medalini qoʻlga kiritgan va Gran-pri, 2015 NHK Trophy musobaqasida 8-oʻrindan joy olgan, shuningdek, ikkinchi milliy chempionlikni ham sohibi boʻlgan. Juftlik 2016-yilning yanvarida 2016-yilgi Yevropa chempionatini tark etgan holda sport juftligi yakunlangani haqida eʼlon qilishgan. Ularga Germaniyaning Oberstdorf shahrida Alexandr König va Mark Neylor murabbiylik qilgan. Natijalari. "GP: Gran-pri ; CS: Challenger seriyasi ; JGP: oʻsmirlar oʻrtasidagi Gran-pri"